“ซีพี เฟรชมาร์ท สาขาศรีโสธร” ฉลองร้านรูปแบบใหม่
“ซีพี เฟรชมาร์ท สาขาศรีโสธร” ฉลองร้านรูปแบบใหม่
30 พ.ย. 2563

นายพูลทรัพย์ สมบูรณ์ปัญญา รองผู้ว่าราชการจังหวัดฉะเชิงเทรา เป็นประธานเปิดร้านรูปแบบใหม่ “ซีพี เฟรชมาร์ท สาขาศรีโสธร” ใจกลางเมืองแปดริ้ว ที่ปรับโฉมให้มีความทันสมัย รับวิถีปกติใหม่หรือ New normal ด้วยแนวคิด “รวมพลความสด คุณภาพดี ราคาเป็นกันเอง” พร้อมบริการส่งถึงบ้าน โดยมี นายสุจริต มัยลาภ รองกรรมการผู้จัดการบริหาร บริษัท เจริญโภคภัณฑ์อาหาร จำกัด (มหาชน) หรือ CPF ร่วมด้วย ณ ร้าน ซีพี เฟรชมาร์ท สาขาศรีโสธร ถ.ศรีโสธรตัดใหม่ ต.หน้าเมือง อ.เมือง จ.ฉะเชิงเทรา
ทั้งนี้ ร้านซีพี เฟรชมาร์ท สาขาศรีโสธร เปิดให้บริการทุกวัน ตั้งแต่เวลา 08.00-20.00 น. พร้อมจัดโปรโมชั่นพิเศษเอาใจชาวแปดริ้ว เลือกชิม-ช้อปอย่างจุใจ ทั้งไข่ไก่เบอร์ 3 แพ็ก 30 ฟอง, เนื้ออกไก่, เนื้อสะโพกหมู, เกี๊ยวกุ้งสับ และปลาแพนกาเซียสดอร์รี่แล่ ตั้งแต่วันนี้ – 30 พฤศจิกายน 2563